Oikaistaan komission asetus (EY) N:o 1763/2001, annettu 6 päivänä syyskuuta 2001, Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä annetun asetuksen (EY) N:o 1750/1999 muuttamisesta

(Euroopan yhteisöjen virallinen lehti L 239, 7. syyskuuta 2001)

Seuraava teksti kumoaa ja korvaa 7. syyskuuta 2001 EYVL:ssä L 239 sivuilla 10-12 julkaistun asetuksen (EY) N:o 1763/2001.

"KOMISSION ASETUS (EY) N:o 1763/2001,

annettu 6 päivänä syyskuuta 2001,

Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä annetun asetuksen (EY) N:o 1750/1999 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999(1) ja erityisesti sen 34 ja 50 artiklan,

sekä katsoo seuraavaa:

(1) Maaseudun kehittämistä koskevien säännösten ensimmäisen soveltamisvuoden aikana on käynyt ilmi, että tietyt komission asetuksen (EY) N:o 1750/1999(2), sellaisena kuin se on viimeksi muutettuna asetuksella (EY) N:o 672/2001(3), säännökset eivät sovellu kaikkiin mahdollisiin tilanteisiin.

(2) Asetuksen (EY) N:o 1257/1999 8 artiklassa säädetään nuorten viljelijöiden aloitustuesta. Jotta kyseinen tuki houkuttaisi nuoria maatalouden pariin, olisi päätös tuen myöntämisestä tehtävä pian maanviljelyn tosiasiallisen aloittamisen jälkeen. Jotta jäsenvaltiot voivat täytäntöönpanna tämän uuden velvollisuuden, olisi sen soveltamisen aloittamista lykättävä 1 päivään tammikuuta 2002.

(3) Komission hyväksymissä tiettyjen jäsenvaltioiden ohjelma-asiakirjoissa sallitaan aloitustuen myöntäminen nuorille viljelijöille, vaikka tilanpito on aloitettu muutamia vuosia ennen tukipäätöksen tekemistä. Koska määräaika yksittäisten päätösten tekemiselle muuttuu 1 päivästä tammikuuta 2002, jäsenvaltioiden, jotka haluavat myöntää tukea ennen uuden velvollisuuden täytäntöönpanoa aloitetulle tilanpidolle, on toteutettava tarvittavat toimenpiteet ennen vuoden 2002 loppua.

(4) Lisäksi eräät tilanpidon vuonna 1999, 2000 tai 2001 aloittaneet nuoret viljelijät eivät ole vielä voineet saada aloitustukea edellisen ohjelmakauden päättymisestä ja uuden alkamisesta talousarviosta johtuvien syiden tai hallinnollisten syiden vuoksi. Olisi sallittava jäsenvaltioiden toteuttaa tarvittavat toimenpiteet tällaisen tuen myöntämiseksi ennen vuoden 2001 loppua tai tarvittaessa viimeistään kaksitoista kuukautta tilanpidon aloittamisen jälkeen ja säädettävä, että nuoren viljelijän ikää koskevan vaatimuksen noudattamisesta voidaan joustaa.

(5) Asetuksen (EY) N:o 1257/1999 16 artiklassa säädetään, että viljelijöitä voidaan tukea maksamalla korvauksia kustannuksista ja tulonmenetyksistä, jotka aiheutuvat yhteisön ympäristölainsäädännöstä johtuvien rajoitusten täytäntöönpanosta ympäristörajoitteisilla alueilla. Vesien suojelemisesta maataloudesta peräisin olevien nitraattien aiheuttamalta pilaantumiselta 12 päivänä joulukuuta 1991 annetun neuvoston direktiivin 91/676/ETY(4) tavoitteena on vähentää vesien pilaantumista maataloudesta peräisin olevista nitraateista ja estää pilaantumisen leviäminen. Perustamissopimuksen 174 artiklan 2 kohdassa määrätyn saastuttaja maksaa -periaatteen mukaisesti olisi direktiivissä 91/676/ETY säädettyjen rajoitusten soveltamisesta johtuvat kustannukset ja tulonmenetykset jätettävä korvaamatta ja asetuksen (EY) N:o 1257/1999 16 artiklan soveltamisalan ulkopuolelle.

(6) Asetuksen (EY) N:o 1750/1999 39 artiklan 1 kohdassa säädetään, että kunkin jäsenvaltion yhden varainhoitovuoden osalta ilmoittamat menot rahoitetaan ainoastaan niiden 37 artiklan 1 kohdan b alakohdan mukaisesti komissiolle tiedoksi annettuun määrään saakka, joka sisältyy kyseisen varainhoitovuoden talousarvioon merkittyihin määrärahoihin. Jos 37 artiklan mukaisesti ilmoitetut kokonaismenoennusteet ylittävät kyseessä olevalle varainhoitovuodelle talousarvioon merkityt määrärahat, on tarpeen Euroopan maatalouden ohjaus- ja tukirahastosta maaseudun kehittämistoimenpiteisiin kaudella 2000-2006 maksettavan tuen ohjeellisesta jaosta jäsenvaltioittain 8 päivänä syyskuuta 1999 tehdyssä komission päätöksessä 1999/659/EY(5), sellaisena kuin se on muutettuna päätöksellä 2000/426/EY(6), määritellyn vuotuisen määrän perusteella vahvistaa menetelmä, jolla määritetään enimmäismäärät, jotka voidaan rahoittaa kullekin jäsenvaltiolle käytettävissä olevilla määrärahoilla.

(7) Tietyt maatalouden kehittämistoimenpiteet, erityisesti maatalouden ympäristötoimenpiteet, koskevat useita vuosia. Moitteettoman hallinnon ja valvonnan vuoksi olisi täsmennettävä, että tuensaajan on jätettävä tukihakemus joka vuosi paitsi, jos jäsenvaltio säätää muusta menettelystä tuen myöntämisedellytysten vahvistamiselle.

(8) Asetuksen (EY) N:o 1750/1999 48 artiklassa viitataan pinta-alan ja eläinten perusteella myönnettyjen tukien osalta tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetun komission asetuksen (ETY) N:o 3887/92(7), sellaisena kuin se on viimeksi muutettuna asetuksella (EY) N:o 2721/2000(8), 14 artiklaan, jonka mukaan aiheettomasti maksetut määrät on palautettava korkoineen. Yhdenmukaisuuden vuoksi olisi tällainen velvoite ulotettava koskemaan kaikkia EMOTR:n tukiosaston rahoittamia maaseudun kehittämisen tukitoimenpiteitä.

(9) Asetuksen (EY) N:o 1257/1999 55 artiklan 4 kohdassa säädetään, että epäsuotuisien alueiden luetteloista tai niiden muuttamisesta annetut direktiivit pysyvät edelleen voimassa, jollei niitä muuteta uudelleen ohjelmien yhteydessä. Asetuksen (EY) N:o 1750/1999 liitteessä olevassa 9 kohdassa eritellään kuvaavat tiedot, pääpiirteet ja muut tiedot, jotka on esitettävä ohjelma-asiakirjassa jokaisen toimenpiteen osalta. Neuvoston ja komission antamiin epäsuotuisia alueita koskeviin luetteloihin tehdyt muutokset ja ympäristörajoitteisia alueita koskeva luettelo on merkittävä kohtaan "muut tiedot".

(10) Sen vuoksi asetusta (EY) N:o 1750/1999 olisi muutettava.

(11) Tässä asetuksessa säädetyt toimenpiteet ovat maatalouden rakenteiden ja maaseudun kehittämisen hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 1750/1999 seuraavasti:

1) Korvataan 5 artikla seuraavasti: " 5 artikla

Asetuksen (EY) N:o 1257/1999 8 artiklan 1 kohdan edellytysten on oltava täytettyinä siinä vaiheessa kun yksittäinen päätös tuen myöntämisestä tehdään. Viidennessä alakohdassa mainittua tilanpidon aloittamista varten viimeistään 31 päivänä joulukuuta 2001 jätettyjen hakemusten osalta asetuksen (EY) N:o 1257/1999 8 artiklan 1 kohdan ensimmäisessä luetelmakohdassa tarkoitetun edellytyksen on oltava täytettynä tilanpidon aloittamishetkellä.

Ammattitaitoa ja pätevyyttä, taloudellista elinkelpoisuutta sekä ympäristöön, hygieniaan ja eläinten hyvinvointiin liittyviä vähimmäisvaatimuksia koskevien edellytysten täyttämiseksi voidaan kuitenkin säätää enintään tilanpidon aloittamista seuraavasta kolmen vuoden pituisesta määräajasta, jos mukauttamisaika on tarpeen nuoren viljelijän tilanpidon aloittamisen tai hänen tilansa rakenteellisen mukauttamisen vuoksi.

Nuorten viljelijöiden asettautumisen helpottamiseksi asetuksen (EY) N:o 1257/1999 8 artiklan mukaisesti yksittäinen päätös tuen myöntämisestä on tehtävä viimeistään kaksitoista kuukautta tilanpidon aloittamisen jälkeen, siten kuin tilanpidon aloittaminen määritellään jäsenvaltion voimassa olevassa lainsäädännössä.

Jäsenvaltiot voivat tehdä yksittäisen päätöksen tuen myöntämisestä ennen 1 päivää tammikuuta 2002 aloitetulle tilanpidolle, jolle voidaan myöntää tukea yli kaksitoista kuukautta tilanpidon aloittamisen jälkeen komission hyväksymän ohjelma-asiakirjan mukaisesti, viimeistään 31 päivänä joulukuuta 2002.

Jäsenvaltiot voivat tehdä yksittäisen päätöksen tuen myöntämisestä vuosina 1999, 2000 tai 2001 aloitetulle tilanpidolle, jolle ei ole vielä voitu myöntää tukea talousarviosta johtuvista syistä tai hallinnollisista syistä, viimeistään 31 päivänä joulukuuta 2001 tai viimeistään kaksitoista kuukautta tilanpidon aloittamisen jälkeen."

2) Lisätään II luvun 5 osaan 11 a artikla seuraavasti: " 11 a artikla

Neuvoston asetuksen (EY) N:o 1257/1999 16 artiklassa säädetyllä tuella ei voida korvata kustannuksia ja tulonmenetyksiä, jotka johtuvat neuvoston direktiivin 91/676/EY(9) perusteella täytäntöönpannuista rajoituksista."

3) Korvataan 39 artikla seuraavasti: " 39 artikla

1. Kunkin jäsenvaltion yhden varainhoitovuoden osalta ilmoittamat menot rahoitetaan ainoastaan niiden 37 artiklan 1 kohdan b alakohdan mukaisesti komissiolle tiedoksi annettuun määrään saakka, joka sisältyy kyseisen varainhoitovuoden talousarvioon otettuihin määrärahoihin.

1 a. Jos 37 artiklan 1 kohdan b alakohdan mukaisesti toimitetut kokonaismenoennusteet ylittävät kyseessä olevan varainhoitovuoden osalta talousarvioon merkityt määrärahat, kukin jäsenvaltio voi rahoittaa menoista enintään komission päätöksessä 1999/659/EY(10) jakoennusteen mukaisesti määritellyn vuotuisen määrän.

Jos tämän vähennyksen jälkeen käytettävissä on edelleen määrärahoja eräiden jäsenvaltioiden antamien vuotuisia määriä pienempien ennusteiden vuoksi, jäljelle jäävä määrä jaetaan suhteessa mainittuihin vuotuisiin määriin, mutta kuitenkin siten, ettei yhdenkään jäsenvaltion ensimmäisessä alakohdassa tarkoitettuja menoennusteita ylitetä. Kyseessä olevan varainhoitovuoden talousarvion hyväksymistä seuraavana kuukautena komissio ilmoittaa jäsenvaltioille tällä tavalla mukautetuista ennusteista.

2. Jos jollekin jäsenvaltiolle todellisuudessa aiheutuneet menot ylittävät jonakin varainhoitovuonna 37 artiklan 1 kohdan b alakohdan mukaisesti tiedoksi annetut määrät tai tämän artiklan 1 a kohdan soveltamisesta aiheutuvat määrät, kyseisen varainhoitovuoden määrät ylittävistä menoista on otettava huomioon muiden jäsenvaltioiden menokorvausten jälkeen käytettävissä olevat määrärahat suhteessa todettuihin ylityksiin.

3. Jos jäsenvaltion tosiasialliset menot ovat jonakin varainhoitovuonna alle 75 prosenttia 1 kohdassa säädetyistä määristä, seuraavalle varainhoitovuodelle siirrettäviä määriä alennetaan määrällä, joka vastaa kolmannesta mainitun alituksen tai 1 a kohdan soveltamisesta aiheutuvan määrän - jos tämä on suurempi kuin alitus - ja kyseessä olevana varainhoitovuonna todettujen tosiasiallisten menojen välisestä erosta.

Tätä vähennystä ei kuitenkaan oteta huomioon vähennystä seuraavan varainhoitovuoden todellisia menoja vahvistettaessa.

4. Edellä 3 kohtaa ei sovelleta maaseudun kehittämistä koskevien ohjelma-asiakirjojen tai EMOTR:n tukiosastosta rahoitettavien maaseudun kehittämistoimenpiteitä koskevien tavoitteen 2 mukaisten yhtenäisten ohjelma-asiakirjojen mukaisesti toteutettujen menojen ensimmäiseen ilmoitukseen."

4) Lisätään 46 artiklaan 5 kohta seuraavasti: "5. Jos kyseessä on useata vuotta koskeva tuki, ensimmäisen hakemusvuoden jälkeen maksut suoritetaan vuotuisen tukihakemuksen perusteella paitsi, jos jäsenvaltiossa määrätään menettelystä, jolla voidaan tehdä tämän asetuksen 47 artiklan 1 kohdan mukainen vuotuinen tarkastus tehokkaasti."

5) Korvataan 48 artiklan 1 kohta seuraavasti: "1. Asetuksen (ETY) N:o 3887/92 9 artiklan 1, 2 ja 3 kohtaa sovelletaan viljelyalojen perusteella myönnettävään tukeen, ja mainitun asetuksen 10 artiklan 2-5 kohtaa sekä 10 b ja 10 f artiklaa sovelletaan eläinten määrän perusteella myönnettävään tukeen.

Lisäksi mainittuihin tukiin sovelletaan asetuksen (ETY) N:o 3887/92 11 artiklan 1 a kohtaa.

Jos tuki on maksettu aiheettomasti, maaseudun kehittämistoimenpiteitä varten myönnettävän tuen yksittäisen saajan on korvattava nämä määrät asetuksen (ETY) N:o 3887/92 14 artiklan mukaisesti."

6) Lisätään 50 artiklaan kolmas kohta seuraavasti: "Sovelletaan 5 artiklan kolmatta kohtaa 1 päivästä tammikuuta 2002."

7) Lisätään liitteessä olevaan 9.3.V.B. kohtaan seuraava luetelmakohta: "- muutokset neuvoston tai komission direktiiveillä säädettyihin tai muutettuihin epäsuotuisia alueita koskeviin luetteloihin ja ympäristörajoitteisia alueita koskeviin luetteloihin."

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 6 päivänä syyskuuta 2001.

Komission puolesta

Franz Fischler

Komission jäsen

(1) EYVL L 160, 26.6.1999, s. 80.

(2) EYVL L 214, 13.8.1999, s. 31.

(3) EYVL L 93, 3.4.2001, s. 28.

(4) EYVL L 375, 31.12.1991, s. 1.

(5) EYVL L 259, 6.10.1999, s. 27.

(6) EYVL L 165, 6.7.2000, s. 33.

(7) EYVL L 391, 31.12.1992, s. 36.

(8) EYVL L 314, 14.12.2000, s. 8.

(9) EYVL L 375, 31.12.1991, s. 1.

(10) EYVL L 259, 6.10.1999, s. 27."